ئەی ئار ڕەحمان

ئەی ئار ڕەحمان لەدایکبووی ٦ی کانوونی دووەمی ١٩٦٧ لەمادرەس لە تامیل نادو لە ھیندستان، ئاوازدانەر و گۆرانیبێژ و بەرھەمھێنەری میوزیک و ھۆنراوەنووسی گۆرانی ھیندییە. ئەی ئار ڕەحمان بەیەکێ لەباشترین میوزیکوانەکانی ھیندستان دادەنرێت و ھەڵگری دوو خەڵاتی ئۆسکار لەبواری میوزیک وە گۆڵدن گڵۆبێکیش. لەناوخۆی ھیدنیش ١٥جار خەڵاتی فیلم فەیری بەدەستھێناوە. زۆرجار بە مۆزارتی مادرەس ناوی دەبەن. جگە لەفیلمە ھیندییەکان ئەی ئار ڕەحمان بۆچەندین سینەمای وڵاتانی دیکەش کاری کردووە لەوانە بۆ فیلمێکی ٢٠١٥ی ئێرانی «محەممەد، پێغەمبەری خودا»، وە ھەر ساڵی ٢٠١٥ کار لەفیلمێکی ھۆلیوود دەکات لەسەر ژیانی یاریزانی بەڕازیلی پێلێ پێشتریش لەساڵانی ڕابردوو لەچەندین فیلمی ئینگلیزی ڕۆڵی ھەبووە لەوانە (The Hundred-Foot Journey), (Million Dollar Arm), (People like Us), (Couples Retreat) وە چەندان فیلمی دیکەی ئینگلیزی ھاوکات ناوبراو کاری کردووە لەچەندین فیلمی ھیندی سەرکەوتوو لەدیارترین ئەو فیلمانەش لاگان، ڕۆکستار، سوادیس، ڕەنگ دی باستانی، جۆدا ئەکبەر، ھای وەی(ڕێگای خێرا، تەماشا.

 سەرچاوەکان 
 ویکی ئینگلیزی
 ویکی ئینگلیزی - دیسکۆگرافی ئەی ئار ڕەحمان

پۆل:لەدایکبووانی ١٩٦٧
پۆل:زیندووان
پۆل:ئاوازدانەرانی ھیندی
پۆل:براوەکانی خەڵاتی گرامی
پۆل:موسڵمانانی ھیندی
پۆل:خەڵاتی فیلم فەیر براوەی باشوور
پۆل:ئاوازدانەرانی هیندی لە تۆمارکردنی فیلمدا
پۆل:گۆرانیبێژانی نێری پەخشکردنەوە لە هیندستان
پۆل:باشترین تۆماری مۆسیقای ڕەسەنی براوەی خەڵاتی ئۆسکار
پۆل:باشترین گۆرانی ڕەسەنی گۆرانیبێژانی خاوەن خەڵاتی ئۆسکار
پۆل:ھونەرمەندانی کۆڵۆمبیا ڕیکۆردز
پۆل:ئاوازدانەرانی ھیندی لە تۆمارکردنی فیلمدا
پۆل:گۆرانیبێژانی نێری پەخشکردنەوە لە ھیندستان
پۆل:براوەکانی خەڵاتی گۆڵدن گڵۆب